17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 5 της 20 Δεκ. 1978/10 Ιαν. 1979 (ΦΕΚ Α΄  3) Περί αναδιαρθρώσεως των θέσεων εκπαιδευτικού προσωπικού Παιδαγωγικών Ακαδημιών Φιλεκπαιδευτικής Εταιρείας. (Διόρθ. Σφαλμ. ΦΕΚ Α΄ 17/31.1.1979). Με την παρ. 2 άρθρ. 2 Νόμ. 1232/24-25 Φεβρ. 1982 (ΦΕΚ Α΄ 22), (τόμ. 2Α, σελ. 316,849), οι εκπαιδευτικοί υπάλληλοι και λειτουργοί που υπηρετούν στη Φιλεκπαιδευτική Εταιρεία εξαιρούνται από τις διατάξεις της παρ. 1 άρθρ. 2 άνω νόμου, οι οποίες καταργούν τις θέσεις και τους βαθμούς των Γενικών Δ/νσεων Γενικών διευθυντών και αναπληρωτών γενικών διευθυντών. Έχοντες υπ’ όψει: 1.Τας διατάξεις του άρθρ. 15 του Νόμ. 817/1978 «περί ρυθμίσεως ενίων εκπαιδευτικών και εκκλησιαστικών θεμάτων» (ΦΕΚ 170-Α΄). 2.Την υπ’ αριθ. 17/10.11.78 γνωμοδότησιν της ολομέλειας του ΚΕΜΕ και την υπ’ αριθ. 1096/1978 γνωμοδότησιν του ΣτΕ, προτάσει του Υπουργού Εθνικής Παιδείας και Θρησκευμάτων, αποφασίζομεν: Αναδιάρθρωσις θέσεων Άρθρ.1.-1.Αι θέσεις του εκπαιδευτικού προσωπικού των Παιδαγωγικών Ακαδημιών της Φιλεκπαιδευτικής Εταιρείας, αι οποίαι, κατά τας διατάξεις της παρ. 1 του άρθρ. 27 του Ν.Δ. 842/71 «περί αναδιοργανώσεως των Παιδαγωγικών Ακαδημιών και συμπληρώσεως της περί αυτών κειμένης νομοθεσίας» (τομ. 32Α σελ. 261) είναι αι δι’ εκάστην Παιδαγωγικήν Ακαδημίαν προβλεπόμεναι υπό του άρθρ. 9 παρ. 1 περίπτ. Α΄ του αυτού Ν.Δ/τος, αναδιαρθρούνται ως εξής: α)Κλάδος 1 Γενικών Διευθυντών: Θέσεις 2 επί ΜΚ11, καταλαμβανόμεναι δια προαγωγής εκπαιδευτικών των Κλάδων 2 ή 3 επί Μ.Κ. 10 εχόντων τα υπό των περιπτ. α΄ και β΄ του Κλάδου Α1 του άρθρ. 11 του Ν.Δ. 842/71 προβλεπόμενα προσόντα. β)Κλάδος 2 Παιδαγωγικός: Θέσεις 10 εξ ων 4 επί ΜΚ 9-10 και 6 επί ΜΚ 6-8. γ)Κλάδος 3 πτυχιούχων Πανεπιστημιακών Σχολών: Θέσεις 14 εξ ων 6 επί ΜΚ 9-10 και 8 επί ΜΚ 6-8. Αι επί Μ.Κ. 9-10 θέσεις κατανέμονται μεταξύ των καθηγητών, των ανηκουσών εις τον κλάδον τούτον ειδικοτήτων, ως εξής: Θεολόγων 1 Φιλολόγων 2 Σελ. 576,008(γ) Τεύχος ΣΤ121-Σελ. 54 Μαθηματικών 1 Φυσικών 1 Τεχνικών 1 Σύνολον 6. δ)Κλάδος 4 πτυχιούχων Ανωτέρων Σχολών: Θέσεις 8 εξ ων 3 επί ΜΚ 9-10 και 5 επί ΜΚ 5-8. Αι επί ΜΚ 9-10 θέσεις κατανέμονται μεταξύ των καθηγητών των ειδικοτήτων του Κλάδου, ως εξής: Σωμ. Αγωγής 1 Οικ. Οικονομίας 1 Μουσικής 1 Σύνολον 3. 2.Αι κατά Κλάδον θέσεις της προηγουμένης παρ. 1 του παρόντος ανήκουν κατ’ ισομοιρίαν εις εκάστην των Παιδαγωγικών Ακαδημιών της Φιλεκπαιδευτικής Εταιρείας. Εξέλιξις Άρθρ.2.-1.Εντός της Ομάδος των ανά Κλάδον ενιαίων θέσεων, καταβάλλονται, από του εισαγωγικού μέχρι και του 8ου μισθολογικού κλιμακίου, αι αποδοχαί του επομένου κλιμακίου μετά τριετή εν τω προηγουμένω υπηρεσίαν. 2.Δια την προαγωγήν εις οργανικάς θέσεις βαθμών και μισθολογικών κλιμακίων από του 9ου και άνω απαιτείται διετής υπηρεσία εις τον προηγούμενον βαθμόν ή κλιμάκιον. Κατάταξις Άρθρ.3.-1.Οι κατά την έναρξιν της ισχύος του Νόμ. 817/1978 υπηρετούντες εις τας θέσεις διδακτικού προσωπικού των Παιδαγωγικών Ακαδημιών της Φιλεκπαιδευτικής Εταιρείας, κατατάσσονται αυτοδικαίως και από της αυτής χρονολογίας εις τους δια του άρθρ. 1 του παρόντος συνιστωμένους Κλάδους και μισθολογικά κλιμάκια. 2.Δια την κατά την προηγουμένην παράγραφον κατάταξιν εκδίδεται μετά πρότασιν του Διοικητικού Συμβουλίου της Φιλεκπαιδευτικής Εταιρείας, διαπιστωτική πράξις του Υπουργού Εθνικής Παιδείας και Θρησκευμάτων, δημοσιευομένη εις την Εφημερίδα της Κυβερνήσεως. 3.Ο πλεονάζων χρόνος υπηρεσίας εις τον βαθμόν τον οποίον κατέχουν, κατά την 5.10.78, ημερομηνίαν ενάρξεως της ισχύος του Νόμ. 817/78, θεωρείται διανυθείς εις το μισθολογικόν κλιμάκιον της κατατάξεως και υπολογίζεται προς προαγωγήν εις το επόμενον ή και το μεθεπόμενον μισθολογικόν κλιμάκιον μέχρι και του 10ου, εφαρμοζομένων των διατάξεων του άρθρ. 12 του αναφερομένου Νόμου. Βλ. και άρθρ. 27 Ν.Δ. 842/1971 (τόμ. 32Α σελ. 261) και άρθρ. 15 Νόμ. 817/1978 (τόμ. 32 σελ. 116,17). 32.Ζ.ζ.17 Φιλεκπαιδευτική Εταιρεία 